Document ID: 31991R1559

Komisijas Regula (EEK) Nr. 1559/91
(1991. gada 7. jūnijs),
ar kuru groza Regulu (EEK) Nr. 2077/85, ar ko nosaka sīki izstrādātus noteikumus ražošanas atbalsta sistēmas piemērošanai konservētiem ananasiem
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1977. gada 14. marta Regulu (EEK) Nr. 525/77 par ražošanas atbalsta sistēmas konservētiem ananasiem izveidi [1], kurā jaunākie grozījumi izdarīti ar Regulu (EEK) Nr. 1699/85 [2], un jo īpaši tās 8. pantu,
tā kā Komisijas Regula (EEK) Nr. 2077/85 [3], kura grozīta ar Regulu (EEK) Nr. 344/86 [4], attiecina uz ananasiem noteiktu standartu piemērošanu, kas attiecas uz atbalstu augļu un dārzeņu pārstrādes produktu ražošanai; tā kā tajā regulā dotās atsauces būtu jāatjauno pēc Komisijas Regulas (EEK) Nr. 1558/91 [5] pieņemšanas un grozījumiem kombinētajā nomenklatūrā, kas izklāstīti Padomes Regulas (EEK) Nr. 2658/87 [6], kurā jaunākie grozījumi izdarīti ar Komisijas Regulu (EEK) Nr. 2472/90 [7], I pielikumā;
tā kā Regula (EEK) Nr. 1558/91 nosaka jaunus sīki izstrādātus noteikumus ražošanas atbalsta sistēmas piemērošanai augļu un dārzeņu pārstrādes produktiem; tā kā šie pasākumi attiecas arī uz konservētiem ananasiem;
tā kā šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulas (EEK) Nr. 2077/85 1. pantu aizstāj ar šādu tekstu:
"1. pants
1. Ražošanas atbalsta sistēmā, ko paredz Regula (EEK) Nr. 525/77, "konservēti ananasi" nozīmē ananasus vai ananasu gabalus bez mizas un serdes, kas ir termiski apstrādāti, iesaiņoti hermētiski noslēgtos traukos, pārlieti ar cukura sīrupu, ar kopējo cukura saturu, kurš noteikts pēc sasmalcināšanas, ne mazāk kā 14 %, un uz kuriem attiecas KN kodi 20082051, 20082059, 20082071 un 20082079.
2. Neierobežojot turpmākajos pantos izklāstītos noteikumus, ražošanas atbalsta piešķiršanai konservētiem ananasiem piemēro Komisijas Regulas (EEK) Nr. 1558/91 [8] 2., 3., 6., 7., 9., 10., 11. pantu, 12. panta 1. punktu, 14. līdz 17. pantu."
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1991. gada 7. jūnijā

Labels: 17
19